CELEX: 62015CN0139
Language: hr
Date: 2015-03-24 00:00:00
Title: Predmet C-139/15 P: Žalba koju je 24. ožujka 2015. podnijela Europska komisija protiv presude Općeg suda (treće vijeće) od 20. siječnja 2015. u predmetu T-109/12, Kraljevina Španjolska protiv Komisije

11.5.2015   
            
            
               HR
            
            
               Službeni list Europske unije
            
            
               C 155/18
            
         Žalba koju je 24. ožujka 2015. podnijela Europska komisija protiv presude Općeg suda (treće vijeće) od 20. siječnja 2015. u predmetu T-109/12, Kraljevina Španjolska protiv Komisije
   (Predmet C-139/15 P)
   (2015/C 155/20)
   Jezik postupka: španjolski
   
      Stranke
   
   
      Žalitelj: Europska komisija (zastupnici: D. Recchia i S. Pardo Quintillán, agenti)
   
      Druga stranka u postupku: Kraljevina Španjolska
   
      Zahtjev
   
   
               —
            
            
               ukinuti presudu Općeg suda od 20. siječnja 2015. u predmetu T-109/12, Španjolska/Komisija
            
         
               —
            
            
               vratiti predmet na ponovno odlučivanje Općem sudu
            
         
               —
            
            
               Kraljevini Španjolskoj naložiti snošenje troškova
            
         
      Žalbeni razlozi i glavni argumenti
   
   Komisijina žalba odnosi se na presudu Općeg suda od 20. siječnja 2015. u predmetu T-109/12. Tom je presudom Opći sud poništio Odluku Komisije C(2011)9992 od 22. prosinca 2011. kojom je za određene projekte smanjena potpora iz Kohezijskog fonda.
   U prilog žalbi Komisija ističe dva žalbena razloga. U okviru prvog žalbenog razloga Komisija tvrdi da je Opći sud počinio pogrešku koja se tiče prava utvrdivši da je njezina dužnost odluku o financijskom ispravku donijeti u roku koji je određen temeljnim aktom važećim na dan održavanja saslušanja države članice pred Komisijom. Podredno, Komisija navodi da je Opći sud počinio pogrešku koja se tiče prava utvrdivši da je rok u kojem ona mora donijeti odluku o financijskom ispravku obvezujuće prirode i da njegovo nepoštovanje predstavlja bitnu povredu postupka koja čini ništavom odluku donesenu izvan tog roka.